CELEX: 32014R0966
Language: hr
Date: 2014-09-12 00:00:00
Title: Uredba Komisije (EU) br. 966/2014 оd 12. rujna 2014. o izmjeni Priloga Uredbi (EU) br. 231/2012 o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća u pogledu specifikacija za kalcijev propionat  Tekst značajan za EGP

13.9.2014   
            
            
               HR
            
            
               Službeni list Europske unije
            
            
               L 272/1
            
         UREDBA KOMISIJE (EU) br. 966/2014
   оd 12. rujna 2014.
   o izmjeni Priloga Uredbi (EU) br. 231/2012 o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća u pogledu specifikacija za kalcijev propionat
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 14.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               Uredbom Komisije (EU) br. 231/2012 (3) utvrđuju se specifikacije za prehrambene aditive navedene u prilozima II. i III. Uredbi (EZ) br. 1333/2008.
            
         
               (2)
            
            
               Te se specifikacije mogu ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva.
            
         
               (3)
            
            
               Dana 10. rujna 2013. podnesen je zahtjev za izmjenu specifikacija za prehrambeni aditiv kalcijev propionat (E 282). Zahtjev je stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (4)
            
            
               Trenutačnim specifikacijama za kalcijev propionat (E 282) utvrđena je najveća dopuštena razina fluorida od 10 mg/kg što stvara poteškoće u opskrbi sirovinama i proizvodnji tog aditiva. Kalcijev propionat (E 282) dobiva se od kalcijeva oksida (E 529) za koji je utvrđena najveća dopuštena razina fluorida od 50 mg/kg. Kako bi se dobio kalcijev propionat u skladu s trenutačno utvrđenom najvećom dopuštenom razinom fluorida, proizvođači trebaju koristiti kalcijev oksid s najvećim dopuštenim razinama fluorida od 33 mg/kg, što je ispod trenutačne najveće dopuštene razine. Kao posljedica toga, raspoloživost kalcijeva oksida na europskom tržištu za proizvodnju kalcijeva propionata je vrlo mala. Kako bi opskrba kalcijevim oksidom za proizvodnju kalcijeva propionata bila dostatna, potrebno je povećati najveću dopuštenu razinu fluorida za kalcijev propionat s 10 na 20 mg/kg.
            
         
               (5)
            
            
               Nova najveća dopuštena razina od 20 mg/kg i dalje je daleko ispod najvećih dopuštenih razina fluorida koje su trenutačno na snazi za ostale prehrambene aditive. Dodatno izlaganje fluoridu na temelju nove najveće dopuštene razine trebalo bi ostati ograničeno i ne bi smjelo dovesti do povećanja ukupnog unosa. Stoga je prikladno dopustiti izmjenu specifikacija za prehrambeni aditiv kalcijev propionat (E 282).
            
         
               (6)
            
            
               U skladu s člankom 3. stavkom 2. Uredbe (EZ) br. 1331/2008, Komisija je dužna zatražiti mišljenje Europske agencije za sigurnost hrane kako bi ažurirala popis prehrambenih aditiva Unije, osim ako predmetno ažuriranje neće imati utjecaj na zdravlje ljudi. Budući da nije vjerojatno da će predmetno ažuriranje utjecati na zdravlje ljudi, nije potrebno tražiti mišljenje Europske agencije za sigurnost hrane.
            
         
               (7)
            
            
               Uredbu (EU) br. 231/2012 treba stoga na odgovarajući način izmijeniti.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog Uredbi (EU) br. 231/2012 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. rujna 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
   
      (2)  SL L 354, 31.12.2008., str. 1.
   
   
      (3)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).
   
      PRILOG
      U Prilogu Uredbi (EU) br. 231/2012 u unosu za E 282 kalcijev propionat specifikacija za čistoću fluorida zamjenjuje se sljedećom:
      
         
                     „Fluorid
                  
                  
                     Najviše 20 mg/kg”